Η χρήση αντικαταθλιπτικών σε σύγκριση με placebo για άτομα με Επεισοδιακή Υπερφαγία: μία συστηματική ανασκόπηση και μετα-ανάλυση
Creators: name: Σιώζιου, Αγγελική Λάζαρου
Publisher: name: Aristotle University of Thessaloniki
Year: 2023
Subjects: Επεισοδιακή Υπερφαγία
Αντικαταθλιπτικά
Μετα-ανάλυση
Binge Eating Disorder
Antidepressants
Μeta-analysis

description: Εισαγωγή: Η Επεισοδιακή Υπερφαγία χαρακτηρίζεται από επαναλαμβανόμενα υπερφαγικά επεισόδια με κατά μέσο όρο τουλάχιστον ένα επεισόδιο την εβδομάδα για διάστημα μεγαλύτερο ή ίσο των 3 μηνών, τα οποία συνοδεύονται από απώλεια ελέγχου και μία γενικότερη συμπεριφορά που προκαλεί έντονη δυσφορία. Η θεραπευτική προσέγγιση περιλαμβάνει μεγάλο εύρος φαρμάκων, όσο και διάφορες μορφές ψυχοθεραπείας με αποτελεσματικότερη τη γνωσιακή-συμπεριφορική ψυχοθεραπεία. Σκοπός: Η παρούσα μελέτη έχει σκοπό να διερευνήσει την αποτελεσματικότητα των αντικαταθλιπτικών στη θεραπεία της Επεισοδιακής Υπερφαγίας. Μέθοδοι: Πραγματοποιήθηκε συστηματική ανασκόπηση στις βάσεις δεδομένων PubMed, EMBASE, Cochrane Central Register of Controlled Trials (CENTRAL), ClinicalTrials.gov και WHO International Clinical Trials Registry Platform (ICTRP), η οποία ολοκληρώθηκε στις 29/8/2022, με σκοπό την αναζήτηση τυχαιοποιημένων κλινικών μελετών, στις οποίες διερευνάται η αποτελεσματικότητα των αντικαταθλιπτικών σε σύγκριση με εικονικό φάρμακο στην Επεισοδιακή Υπερφαγία. Τα βασικά καταληκτικά σημεία που αναλύθηκαν ήταν η ύφεση των συμπτωμάτων, η συχνότητα των υπερφαγικών επεισοδίων και η απόκριση στη θεραπεία. Αποτελέσματα: Συνολικά συμπεριλήφθηκαν στην ανάλυση 13 μελέτες με σύνολο ασθενών 737. Η χορήγηση αντικαταθλιπτικών φάνηκε με οριακή στατιστικά σημαντική διαφορά να είναι πιο αποτελεσματική σε σύγκριση με το εικονικό φάρμακο στην επίτευξη της ύφεσης των συμπτωμάτων (RR: 1.54, 95% CI: 1.05 to 2.26, p=0.03), όπως επίσης και στη μείωση των υπερφαγικών επεισοδίων (SMD: -0.39, 95% CI: -0.67 to 0.10, p=0.008). Επιπλέον, φάνηκε να είναι πιο αποτελεσματικά στη μείωση της κατάθλιψης σε σύγκριση με το placebo (SMD:-0.28, 95% CI: -0.49 to -0.07, p=0.009). Συμπεράσματα: Η χρήση αντικαταθλιπτικών φαίνεται να είναι οριακά αποτελεσματική ως προς τη μείωση των συμπτωμάτων στην Επεισοδιακή Υπερφαγία, χωρίς να υπάρχουν δεδομένα όμως για τη μακροχρόνια επίδρασή τους μετά το πέρας της παρέμβασης. Απαιτείται η διενέργεια μελετών με μεγαλύτερο αριθμό συμμετεχόντων και αξιολόγηση των αποτελεσμάτων σε βάθος χρόνου
description: Introduction: Binge eating disorder is characterized by repeated binge eating episodes averaging at least one episode per week for a period greater than or equal to 3 months, accompanied by a loss of control and a more general behaviour causing intense distress to the patients. The therapeutic approach includes a wide range of drugs, as well as various forms of psychotherapy, with the cognitive-behavioural psychotherapy being the most effective. Purpose: This systematic review and meta-analysis aims to investigate the effectiveness of antidepressants in the treatment of Binge Eating Disorder. Methods: PubMed, EMBASE, Cochrane Central Register of Controlled Trials (CENTRAL), ClinicalTrials.gov και WHO International Clinical Trials Registry Platform (ICTRP) were searched for randomized clinical trials investigating the effectiveness of antidepressants compared to placebo in Binge Eating Disorder until 29/8/2022. The primary endpoints analyzed were remission, binge eating frequency and response to treatment. Results: A total of 13 studies with a total of 737 patients were meta-analyzed. Antidepressant administration appeared to be marginally more effective than placebo in achieving remission (RR: 1.54, 95% CI: 1.05 to 2.26, p=0.03), as well as in the reduction of binge eating episodes (SMD: -0.39, 95% CI: -0.67 to 0.10, p=0.008). In addition, they appeared to be more effective in reducing depression compared to placebo (SMD:-0.28, 95% CI: -0.49 to -0.07, p=0.009). Conclusions: The use of antidepressants seems to be marginally effective in reducing binge eating-related symptoms, but there is lack of follow-up findings regarding maintenance or durability of effects. There is a pressing need for RCTs of antidepressants and generally medications to include a larger number of participants and follow-up periods to provide longer-term outcome data